Vettismorki

Vettismorki er et fjellområde og ei stølsgrend nederst i Morka-Koldedalen i Vest-Jotunheimen. Området er en del av Utladalen landskapsvernområde. 

Vettismorki er prega av stor, gammel furuskog og store myrkomplekser som er viktige hekkeområder for våtmarksfugl. Enkelte spredte forekomster av naturlig gran finnes, og dette er utypisk for Vestlandet. Klimaet er kontinentalt med varme somre og god snødybde om vinteren. Til Vestlandet å være er nedbøren beskjeden; snittet ligger på rundt 792 mm i året.Vettismorki , faktaark.naturbase.no, Miljødirektoratet Navnet «mork» kommer trolig av dialekt der det betyr skog eller skogsmark. 

Nord-Europas høyeste uregulerte fossefall, Vettisfossen, dannes der Morka–Koldedøla forlater Vettismorki og faller ned i Utladalen. 

Området er utsatt for fluorforurensing fra verket i Årdal. Forurensinga var kraftigst på 1960- og 1970-tallet, men det er fortsatt høye fluorverdier i jordsmonnet. DNT-hytta Ingjerdbu ligger i Vettismorki.Ingjerdbu , ut.no

 Referanser 

 Eksterne lenker 


Kategori:Landskap i Norge
Kategori:Årdals geografi